Ministry of Territorial Administration and Development of the Republic of Armenia

Implemented by

**Համայնքի զարգացման հեռանկարը**

****

****

****

****

****

****

****

****

****

****

****

****

## Ջրվեժ

Ջրվեժը վաղը՝

* Բնակլիմայական բարենպաստ պայմանների ֆոնին զարգացած են գյուղատնտեսությունը, անասնապահությունն ու այգեգործությունը, արտադրվում են գյուղմթերքներ, գործում են գյուղմթերքների վերամշակման արտադրամասեր (միս, կաթ, պանիր, կաթնամթերք, միրգ, պահածո, չիր․․․)։
* Հիմնված են սառնարանային տնտեսություններ, որտեղ պահվում են ինչպես համայնքում արտադրված մրգերը, պտուղները, այնպես էլ՝ ներմուծված գյուղմթերքները։
* Գործում են սննդամթերքների արտադրություններ՝ հացաբուլկեղեն, մսամթերք, թռչնամիս և այլն։
* Վերագործարկվել և զարգացել է տեքստիլ արդյունաբերության ոլորտը, զարգացած է թղթի վերամշակման ոլորտը, գործում են տոպրակների, անձեռոցիկների և այլ արտադրություններ։ Հիմնված է աղբի վերամշակման արտադրամաս։
* Համայնքում վերականգնված է զենքերի արտադրությունը։
* Ժամանակակից ստանդարտներին համապատասխան սպորտային համալիրի առկայություն, որտեղ մարզվում են տարբեր սերնդի ներկայացուցիչներ։
* Տեղադրված են արևային էլ․ էներգիայի կայաններ, զարգացած է այլընտրանքային էներգիայի ստացման ոլորտը։
* Գործում են տարբեր խորհրդատվական ծառայություններ մատուցող արհեստավարժ ընկերություններ (իրավաբանական, հոգեբանական, տնտեսագիտական և այլն)։
* Գործում են կերամիկական իրերի արտադրություններ, գործում է կավագործության ուսուցման խմբակ։ Համայնքն ունի բավարար հումքի պաշարներ, քարամշակման ոլորտը ևս վերակենդանացել է և զարգացել։
* Համայնքը ներկայացված է տուրիզմի ոլորտում և զարգանում է այդ ուղղությամբ։
* Գործում է ծերերի խնամքի կենտրոն, որտեղ հոգ է տարվում միայնակ ծերերի մասին, տրամադրվում է սնունդ, կազմակերպվում է նրանց առօրյան։
* Հագեցած մշակույթի տունն ունի երաժշտական դասարաններ, բալետային ներկայացումներ, միջոցառումներ, մրցումներ և այլն։
* Գործում է ժամանակակից դպրոց, որտեղ կան արտադասարանային պարապմունքներ, արհեստագործություն, կարիքավոր երեխաների համար հատուկ դասարաններ (աշակերտների 20%-ը աուտիզմի տարբեր աստիճանների խնդիր ունեն), վերականգնողական դասարաններ, կահավորված սպորտային դահլիճներ։
* Կա անհրաժեշտ բոլոր սարքավորումներով ապահովված, վերապատրաստված բուժանձնակազմով համալրված բժշկական կենտրոն։
* Համայնքն ապահովված է բոլոր ենթակառուցվածքներով՝ ասֆալտապատ և լուսավոր ճանապարհներ, խմելու և ոռոգման ջրագիծ, կոյուղի և այլն։ Կառուցված են խաղահրապարակներ և այգիներ մանուկների և երիտասարդների ժամանցը գեղեցկացնելու համար։ Գործում է սպորտային դպրոց՝ պրոֆեսիոնալ խմբակներով։
* Գործում են ժամանակակից և երեխաների անվտանգության պայմաններով հագեցած մանկապարտեզներ։
* Հասարակական կյանքով հետաքրքրվող, իրազեկ քաղաքացիներ են ապրում համայնքում։

**Նպատակներ**

**Բարենպաստ գործարար միջավայրի ձևավորում**

|  |  |
| --- | --- |
| Գործողություն | Պատասխանատու |
| Երկարաժամկետ և ցածր տոկոսադրույքով վարկերի տրամադրում ձեռներեցներին | Կառավարություն, բանկեր |
| Սկսնակ բիզնեսին սկզբնական շրջանում հարկային որոշակի արտոնություններ | Կառավարություն, ՊԵԿ |
| Համայնքի տնտեսական գրավչության բացահայտում և ներկայացում գործարար համայնքին | Աջակից կառույցներ, ՏԻՄ |
| Համայնքի պաշտոնական կայքում գործարարների մասին ինֆորմացիայի տեղադրում (որոշակի վճարի կամ ներդրման դիմաց) | ՏԻՄ |

**Բնակչության ինքնագիտակցության բարձրացում, քաղաքացիական հասարակության**

**ձևավորում, ինտեգրում համայնքի կառավարման և զարգացման գործընթացում**

|  |  |
| --- | --- |
| Գործողություն | Պատասխանատու |
| Բնակիչների կողմից հարկային պարտավորությունների պարտաճանաչ կատարում, արդեն դպրոցներում պատասխանատու և գիտակից քաղաքացու ձևավորում | ՏԻՄ, հասարակական կազմակերպություններ, դպրոցներ, հանրային կառույցներ |
| Համայնքի պոտենցիալի և գրավչությունների ներկայացում ներդրողների և գործարարների շրջանակում, արտերկրում գործընկերների հայտնաբերում, ձեռներեցների հետ ակտիվ կապերի ստեղծում | ՏԻՄ, գործարարներ, կառավարություն |
| Հիմնադրամի ստեղծում և ծրագրերի իրականացում  | ՏԻՄ, հասարակական ակտիվ սեկտոր, ուսուցիչներ․․․ |

**Տնտեսական, սոցիալական և տուրիզմի ենթակառուցվածքների զարգացում։**

|  |  |
| --- | --- |
| Գործողություն | Պատասխանատու |
| Ենթակառուցվածքների զարգացման համար պետության կողմից տրամադրվող սուբվենցիաների ավելացում | Կառավարություն |
| Տնտեսական և սոցիալական ծրագրերի մշակում և ներկայացում կառավարությանը, ֆինանսավորման այլ կառույցների | ՏԻՄ |
| Ծրագրերի մշակման ոլորտում մասնագիտացում  | ՏԻՄ, աջակից կառույցներ |

##